
ЗАПИСНИК
о раду 99. седнице Oпштинског већа општине Топола, одржане дана 12.10.2026. године (понедељак), са почетком у 1330  часова, сазване телефонским путем.
Присуство на седници су потврдили:

· Јасна Вуковић, председник Општинског већа.
· Јелена Јовановић, заменик председника Општинског већа,
· Чланови Општинског већа: Саша Обрадовић, Момчило Васиљевић и Данијела Дамњановић,
· Ђорђе Глигоријевић, секретар Скупштине општине.
Седницом председава Јелена Јовановић, заменик председника Општинског већа.

Записник води Љиљана Милетић, радник Општинске управе општине Топола.

Председавајућа је поздравила све присутне, констатовала да постоји кворум за рад и одлучивање, отворила 98. седницу Општинског већа и предложила дневни ред. 

Једногласно је усвојен

Д Н Е В Н И    Р Е Д
1. Доношење Закључка о уступању на коришћење ЈКСП „Топола“ Топола камиона смећара.
Прва тачка дневног реда- Доношење Закључка о уступању на коришћење ЈКСП „Топола“ Топола камиона смећара

Председавајућа: Министарство заштите животне средине је, на основу Уговора закљученог са општином Топола 16.04.2026. године, определило општини Топола средства у износу од 20.163.534,00 динара за набавку специјалног теретног моторног возила – камиона смећара, ради обављања комуналне делатности сакупљања и транспорта комуналног отпада. Општина Топола је, у складу са наведеним уговором, спровела поступак јавне набавке и прибавила предметно возило. Како је ЈКСП „Топола“ Топола носилац обављања наведене комуналне делатности на територији општине Топола, потребно је да им се предметно возило уступи овом на коришћење без накнаде, како би се обезбедило несметано и континуирано пружање комуналних услуга грађанима и ефикасно обављање поверених послова. Возило се уступа на коришћење у складу са наменом утврђеном уговором закљученим са Министарством заштите животне средине, при чему право јавне својине на предметном возилу остаје општини Топола.

Пошто дискусије није било, једногласно је донет Закључак којим се уступа на коришћење, без накнаде, Јавном комуналном стамбеном предузећу „Топола“ Топола специјално теретно моторно возило – камион смећар, марке Ford, комерцијалне ознаке возила F LINE, број шасије NM0KKTP66XTP96841, које је општина Топола прибавила у складу са Уговором закљученим између Министарства заштите животне средине и општине Топола, број: 001450056 2026 14850 003 007 000 001 од 16.04.2026. године, а ЈКСП „Топола“ Топола дужно је да предметно возило користи са пажњом доброг домаћина, искључиво за обављање послова сакупљања и транспорта комуналног отпада на територији општине Топола, да сноси све трошкове редовног коришћења, одржавања, регистрације, осигурања и текућих поправки, као и да се стара о његовом очувању и овлашћује председник општине Топола да са ЈКСП „Топола“ Топола закључи уговор о давању на коришћење без накнаде, којим ће се ближе уредити међусобна права и обавезе у вези са коришћењем предметног возила.

Пошто је исцрпљен дневни ред, седница је закључена у 1345 часова.
Записничар

